Cyrano z predmestia

Cyrano z predmestia je pôvodný slovenský rockový muzikál v dvoch dejstvách. Napísaný bol v roku 1977 na libreto Alty Vášovej. Hudbu zložili Marián Varga a Pavol Hammel, texty piesní napísali Kamil Peteraj a Ján Štrasser. Hudbu nahrala štúdiová skupina Vivat v zložení Marián Varga - klávesy, František Griglák - sólová gitara, Pavol Hammel - akustická gitara, Ivan Belák - basová gitara, Laco Lučenič - basová gitara, Peter Szapu - bicie, Karol Oláh - bicie. Autorka libreta preniesla dej Rostandovho Cyrana z Bergeracu do prostredia vtedajších hudobných klubov.

Dej muzikálu 

Dej sa odohráva na periférii veľkomesta v mládežníckom klube. Hlavnými hrdinami sú Cyrano, skladateľ a vedúci rockovej kapely Kadeti, a speváčka Roxana. Roxana sa zamiluje do pohľadného Jána, ktorý ju zaujme piesňou, ktorú pre neho však zložil Cyrano. Roxana, bez toho aby to tušila, miluje dvoch mužov. Ján si neskôr uvedomí, že Roxana nemiluje jeho, ale piesne, o ktorých sa domnieva, že ich skladá pre ňu. Ján psychicky nezvládne odchod Roxany na turné, ktoré jej ponúkne manažér Derma. Začne holdovať alkoholu a drogám a neskôr dobrovoľne ukončí svoj život. Roxana chce po jeho smrti spievať Pieseň pre Roxanu, ktorú jej kedysi skomponoval Ján. Poprosí Cyrana, aby si ju zaspieval s ňou. Vzápätí zistí, že autorom piesne je Cyrano, ten ktorého vlastne ľúbila.

Postavy 
 Cyrano
 Roxana
 Ján
 Rudo, čašník 	
 Berta, jeho žena 	
 Derma, manažér 	
 Tibor 	
 Igor 	
 Félix 	
 Prvý maliar
 Druhý maliar 	
 Tretí maliar 	
 Barmanka
 Konferenciér

Uvedenie v roku 2019 
Opätovné uvedenie muzikálu malo premiéru 16. a 17. mája 2019 v Divadle Nová scéna.

Nahrávka 
 1978  Jozef Benedik (Cyrano), Jana Jakubcová, Kamila Magálová (Roxana), Martin Danko (Ján), Marián Varga (klávesy), František Griglák (sólová gitara), Pavol Hammel (akustická gitara), Ivan Belák (basová gitara), Laco Lučenič (basová gitara), Peter Szapu (bicie), Karol Oláh (bicie), Orchester a zbor Novej scény v Bratislave, Zdenko Macháček, (dirigent) OPUS, LP 9116 0638

Referencie

Externé odkazy 
 Alta Vášová: K muzikálu ma priviedol rozhlas - Pravda.sk (2010)
 Hammel, Varga, Peteraj, Štrasser - Cyrano z predmestia - Sme.sk (2008)

Zdroj 

Rockové muzikály
Slovenské muzikály
Muzikály podľa divadelnej hry